rejauldu/bengali-wikipedia huggingface dataset:
ওয়ার্ড নং ১৩২, কলকাতা পৌরসংস্থা হল কলকাতা পৌরসংস্থার ১৪নং বরোতে অবস্থিত একটি প্রশাসনিক বিভাগ, যা ভারতের পশ্চিমবঙ্গ রাজ্যের দক্ষিণ কলকাতার বেহালা (নস্করপুর-বড় বাগান-পাঠকপাড়া) এলাকা নিয়ে গঠিত।   ভূগোল  ১৩২ নং ওয়ার্ডটি উত্তরে সিপিটি খাল দ্বারা সীমানাযুক্ত; ডায়মন্ড হারবার রোডের পূর্বে; এবং দক্ষিণ ও পশ্চিমে উপেন্দ্র নাথ ব্যানার্জী রোড এবং বনমালী নস্কর রোড।   ওয়ার্ডটি কলকাতা পুলিশের পর্ণশ্রী থানা পরিসেবা দেয়।Kolkata: Detail Maps of 141 Wards with Street Directory, Fourth Impression 2003, Map No. 102, D.P. Publication and Sales Concern, 66 College Street, Kolkata-700 073.  বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর।   জনসংখ্যা  ভারতের ২০১১ সালের আদমশুমারি অনুসারে, কলকাতা মিউনিসিপ্যাল কর্পোরেশনের ১৩২ নম্বর ওয়ার্ডের মোট জনসংখ্যা ছিল ২৬,২৭৪ জন, যার মধ্যে ১৩,৩২০ (৫১%) পুরুষ এবং ১২,৯৫৪ (৪৯%) মহিলা। ৬ বছরের নিচে জনসংখ্যা ছিল ১,৮৬২ জন। ১৩২ নং ওয়ার্ডে মোট সাক্ষর সংখ্যা ছিল 22,043 (৬ বছরের বেশি জনসংখ্যার ৯০.৩০%)।   নির্বাচনের হাইলাইটস  ওয়ার্ডটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিমের (বিধানসভা কেন্দ্র) একটি অংশ নির্বাচন বছর নির্বাচনী এলাকা কাউন্সিলরের নাম দলীয় অধিভুক্তি ২০০৫ ১৩২ নং ওয়ার্ড শোভন চ্যাটার্জি সর্বভারতীয় তৃণমূল কংগ্রেসSearch the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ সঞ্চিতা মিত্র সর্বভারতীয় তৃণমূল কংগ্রেস ২০১৫ সঞ্চিতা মিত্র সর্বভারতীয় তৃণমূল কংগ্রেসPrabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
মাওলানা কেরামত আলী কলেজ, রংপুর  মাধ্যমিক ও উচ্চ মাধ্যমিক শিক্ষা বোর্ড, দিনাজপুর অনুমোদিত এবং জাতীয় বিশ্ববিদ্যালয়ের অধীনে পরিচালিত একটি বেসরকারি বাংলা মাধ্যম সহশিক্ষা প্রতিষ্ঠান। এটি রংপুর সিটির বদরগঞ্জ সড়কের পাশে পীরজাবাদ নামক এলাকায় অবস্থিত।   ইতিহাস  অবহেলিত রংপুরের গরিব ঘরের সন্তানদের স্বল্প খরচে উচ্চ শিক্ষা অর্জনের লক্ষ্য নিয়ে ১৯৯১ ইং সালের ১৫ নভেম্বর বিভিন্ন পাবলিক বিশ্ববিদ্যালয় স্নাতকোত্তর ডিগ্রীধারী কতিপয় বিদ্যানুরাগী সহপাঠীর সাথে আলোচনা সাপেক্ষে এলাকায় উচ্চ শিক্ষার আলো ছড়িয়ে দেয়ার মহান প্রত্যয় নিয়ে অনুষ্ঠিত হয় এলাকার সুধিজনদের সমন্বয়ে সাধারণ সভা, যেখানে সিদ্ধান্ত হয় একটি কলেজ স্থাপনের। এরপর সিন্ধান্ত হয় নামকরনের – উত্তরবঙ্গের বিশিষ্ট ওলী, সুফি, সাধক, হযরত মাওলানা কেরামত আলী (রঃ) নাম অনুসারে কলেজটির নাম দেয়া “মাওলানা কেরামত আলী কলেজ” যিনি শায়িত আছেন রংপুর মহানগরের মুন্সিপাড়া কেরামতিয়া মসজিদ প্রাঙ্গণে কেরামতিয়া মসজিদ প্রাঙ্গণে, এরপর শুরু হয় বিভিন্নভাবে সংগৃহিত ‍ জমি, আর্থিক অনুদান দিয়ে অবকাঠামো দিকের পর্যায়ক্রমে উন্নয়ন- হলরুম ভবন, বিজ্ঞানাগার, লাইব্রেরী, সেনিটেশন- ভৌত অবকাঠামো সুবিধাসহ বর্তমান চলমান সীমানা প্রাচীরসহ ৪(চার) তলা শ্রেণীকক্ষ ভবনের নির্মাণ কাজ (কলেজের নিজস্ব অর্থায়নে)। কলেজের প্রাথমিক লগ্ন থেকে বর্তমান অবস্থায় নিয়ে আসার পিছনে যেনারা, অক্লান্ত পরিশ্রম মেধা, মনন আর্থিক, মানসিক ক্ষতি স্বীকার করেছেন, তাদের মধ্যে অনন্য ব্যক্তিত্ব হল প্রাক্তন অধ্যক্ষ মোঃ মনোয়ার হোসেন। কলেজটি ৭-৭-১৯৯২ সালে রেজিস্ট্রেশন পায় এবং এমপিও কোড-৯১০৪০৯৩১   অবকাঠামো  সুপরিসর মাঠ, ৫-তলা ভবন ১ টি, ৪ তলা ভবন ১ টি ও ৩ তলা ভবন ১ টি, ১ তলা ভবন ১ টি ও সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার ৩ টি (রসায়ন বিজ্ঞান, পদার্থ বিজ্ঞান ও জীববিজ্ঞান)।  প্রশাসনিক অবকাঠামে আছে প্রযুক্তি সমন্বিত অধ্যক্ষের কার্যালয়, সুসজ্জিত শিক্ষক বিশ্রমাগার।  শিক্ষার্থী ও অভিভাবক-বান্ধব অবকাঠামে আছে ছাত্রী বিশ্রামাগার, সাইকেল গ্যারেজ।  জাতীয় চেতনার বিকাশে আছে শহীদ মিনার ও উৎসর্গ সোপান।    শিক্ষাকার্যক্রম  উচ্চ মাধ্যমিক, ডিগ্রী (পাশ) কোর্সে মানবিক, বিজ্ঞান, কমার্স ও সোসাল সাইন্স বিভাগ চালু  আছে এবং অনার্স পর্যয়েস আছে ইসলামের ইতিহাস ও সংস্কৃকি, রাষ্ট্রবিজ্ঞান ও সোসাল  কর্ম বিষয়।পাশের হার এসএসসি ৫৬% এবং এইচএসসি ৬৫%।   অর্জন  বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ ও থানা, জেলা, বিভাগীয় এবং জাতীয় পর্যায়ে সাফল্য।     তথ্যসূত্র   বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯১-এ বাংলাদেশে প্রতিষ্ঠিত বিষয়শ্রেণী:রংপুর জেলার মহাবিদ্যালয়
লন্ডন বিশ্ববিদ্যালয় (ইংরেজি: University of London) হল ইংল্যান্ডের লন্ডনে অবস্থিত একটি কলেজিয়েট ও গবেষণা বিশ্ববিদ্যালয়। এটি ১৮৩৬ সালের রাজকীয় চার্টার অনুসারে প্রতিষ্ঠিত হয় এবং ১৮৬৩ সালের রাজকীয় চার্টার অনুসারে মঞ্জুরীকৃত হয়। এটি বর্তমানে লন্ডন বিশ্ববিদ্যালয় আইন ১৯৯৪ ও এই আইনের বিধান অনুসারে পরিচালিত হচ্ছে। বিশ্ববিদ্যালয়টিতে বর্তমানে ১৮টি অধিভুক্ত কলেজ, ৯টি গবেষণা ইনস্টিটিউট, দূরশিক্ষণ আন্তর্জাতিক প্রোগ্রাম ও একটি কেন্দ্রীয় পরিষদ রয়েছে। এই কলেজিয়েট বিশ্ববিদ্যালয়টিতে লন্ডনের দ্বিতীয় প্রাচীনতম মেডিক্যাল স্কুল রয়েছে, এবং যুক্তরাজ্যে এই বিশ্ববিদ্যালয়েই প্রথম কোন নারী ডিগ্রি গ্রহণের জন্য ভর্তি হয় এবং যুক্তরাজ্যে এই বিশ্ববিদ্যালয়েই প্রথম কোন নারীকে উপাচার্য করা হয়।  এটি ১৬১,২৭০ ক্যাম্পাস-ভিত্তিক শিক্ষার্থী ও আন্তর্জাতিক প্রোগ্রামের অধীনে আরো ৫০,০০০ শিক্ষার্থীসহ পূর্ণকালীন শিক্ষার্থীর সংখ্যার ভিত্তিতে যুক্তরাজ্যের সর্ববৃহৎ বিশ্ববিদ্যালয়। এটি ১৯০০ সাল থেকে সংঘবদ্ধ কাঠামোতে পরিবর্তিত হয়।  বেশিরভাগ অধিভুক্ত কলেজ যুক্তরাজ্যের সেরা ৫০ বিশ্ববিদ্যালয়ের র‍্যাংকিংয়ে রয়েছে এবং ভর্তি থেকে শুরু করে তহবিল গঠন পর্যন্ত এই কলেজগুলো স্বাধীনভাবে পরিচালিত হয়। বর্তমানে কয়েকটি কলেজ তাদের নিজেদের ডিগ্রি প্রদান করার অধিকার লাভ করেছে এবং বাকিগুলো সংঘবদ্ধ বিশ্ববিদ্যালয়ের অধীনে রয়েছে। এই বিশ্ববিদ্যালয়ের অধিভুক্ত বৃহত্তম দশটি কলেজ হল ইউনিভার্সিটি কলেজ লন্ডন, কিংস কলেজ লন্ডন, কুইন ম্যারি, সিটি, বার্কবেক, লন্ডন স্কুল অব ইকোনমিক্স অ্যান্ড পলিটিক্যাল সায়েন্স, রয়্যাল হলোওয়ে, গোল্ডস্মিথস, এসওএএস, এবং সেন্ট জর্জস। এই বিশ্ববিদ্যালয়ের অধিভুক্ত বিশেষায়িত কলেজগুলো হল লন্ডন বিজনেস স্কুল, রয়্যাল ভেটারিনারি কলেজ এবং হেথ্রপ কলেজ। এই কলেজগুলো দর্শন ও ধর্মতত্ত্বে বিশেষায়িত। ইম্পেরিয়াল কলেজ লন্ডন পূর্বে এই বিশ্ববিদ্যালয়ের সদস্য ছিল, ১০০৭ সালে এটি এই বিশ্ববিদ্যালয় থেকে আলাদা হয়ে যায়। সিটি সবচেয়ে সাম্প্রতিক অধিভুক্ত কলেজ, এটি ২০১৬ সালের ১লা সেপ্টেম্বর এই বিশ্ববিদ্যালয়ের সাথে যোগ দেয়।  ২০১৫ সাল পর্যন্ত এই বিশ্ববিদ্যালয় থেকে প্রায় ২ মিলিয়ন শিক্ষার্থী পাস করেছেন। যাদের মধ্যে ১২ জন শাসক, ৫২ জন রাষ্ট্রপতি বা প্রধানমন্ত্রী, ৮৪ জন নোবেল বিজয়ী, ৬ জন গ্র্যামি বিজয়ী, ২ জন অস্কার বিজয়ী এবং ৩ জন অলিম্পিক স্বর্ণপদক বিজয়ী রয়েছে। কলেজিয়েট গবেষণা বিশ্ববিদ্যালয় থেকে কয়েকটি দেশের জাতির জনক পড়াশুনা করেছেন।  পাদটীকা  তথ্যসূত্র  আরও পড়ুন  বহিঃসংযোগ   লন্ডন বিশ্ববিদ্যালয় ওয়েবসাইট  লন্ডন বিশ্ববিদ্যালয় সংগ্রহশালা  লন্ডন বিশ্ববিদ্যালয় শিক্ষার্থীদের তালিকা  লন্ডন বিশ্ববিদ্যালয় আইন ১৯৯৪  লন্ডন বিশ্ববিদ্যালয় সেনাবাহিনী, ১৯১৪–১৯৪৫ College of Contract Management    বিষয়শ্রেণী:১৮৩৬-এ ইংল্যান্ডে প্রতিষ্ঠিত বিষয়শ্রেণী:১৮৩৬-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:লন্ডনের বিশ্ববিদ্যালয় বিষয়শ্রেণী:বিশ্ববিদ্যালয় যুক্তরাজ্য
ঢাকা প্রেস ঢাকায় ছোট কাটরায় প্রতিষ্ঠিত ঢাকার প্রথম মুদ্রণযন্ত্র। একে বাংলার পুরনো প্রেস বলা হয়, যা পরে ‘ঢাকা প্রেস’ নামে পরিচিত হয়। এখান থেকে দ্য ঢাকা নিউজ’ পত্রিকা প্রকাশিত হতো।   ইতিহাস  বাংলায় প্রথম ছাপাখানা স্থাপিত হয় ১৭৭৭ সালে। সর্বপ্রথম একজন ইংরেজ আলেকজান্ডার ফারবেখ ঢাকায় ছাপাখানা স্থাপন করেন। ১৮৪৮ সালে পুরান ঢাকার ছোটকাটরায় একটি ছোট আকারের ছাপাখানা প্রতিষ্ঠিত হয়। এই ছাপাখানা স্থাপন করেন ব্যাপ্টিস্ট মিশনারিরা। ঢাকা প্রেসে বাংলা টাইপিং ছিল না। ইংরেজিতেই সবকিছু মুদ্রিত হতো। ঢাকা প্রেস থেকে ‘ঢাকা নিউজ’ নামে একটি সংবাদপত্র প্রকাশিত হতো। অধিকাংশ সূত্রে এটিকে ঢাকার প্রথম প্রেস বলা হয়েছে। এরপূর্বে ১৮৪৮ সালে ঢাকায় প্রেস স্থাপনের কথাও জানা যায়।  তথ্যসূত্র   বিষয়শ্রেণী:ছাপাখানা বিষয়শ্রেণী:১৮৬০-এ প্রতিষ্ঠিত
আব্দুল করিম পাটওয়ারী (১৯২৫ - ২১ জানুয়ারি ২০০০) বাংলাদেশের চাঁদপুর জেলার রাজনীতিবিদ ও পাকিস্তান গণপরিষদের সদস্য ছিলেন। ১৯৫২ সালের ভাষা আন্দোলনের সৈনিক ও মুক্তিযোদ্ধা। চাঁদপুর জেলার উন্নয়নে তার ব্যাপক অবদান রয়েছে।   প্রারম্ভিক জীবন  আব্দুল করিম পাটওয়ারী ১৯২৫ সালে বেঙ্গল প্রেসিডেন্সির বর্তমান বাংলাদেশের চট্টগ্রাম বিভাগের চাঁদপুর জেলা শহরের তালতলা পাটওয়ারী বাড়িতে জন্মগ্রহণ করেন। তার পিতার নাম রৌশন আলী পাটওয়ারী।   কর্মজীবন  তিনি চাঁদপুর পৌরসভার প্রথম এবং দুইবারের নির্বাচিত মেয়র ছিলেন। মেয়র থাকাকলীন তিনি চাঁদপুর পৌরবাসীর কাছে কর্মদক্ষতার কারণে বেশ সুনাম ও খ্যাতি অর্জন করেন। তিনি রাজনৈতিক জীবনে ছিলেন সৎ ও নিষ্ঠাবান। যার কারণে সকল রাজনৈতিকদের কাছে আদর্শবান রাজনৈতিক হিসেবে পরিচিতি পান। তিনি তার কর্মজীবনে বিভিন্ন সামাজিক উন্নয়নমূলক সংগঠনের সাথে জড়িত ছিলেন। সাবেক চাঁদপুর মহকুমা রেডক্রস সোসাইটির ভাইস প্রেসিডেন্ট, চাঁদপুর জেলা রেডক্রিসেন্ট সোসাইটির আজীবন সদস্য ও কার্যকরী কমিটির সদস্য, ফায়ার সার্ভিস এন্ড সিভিল ডিফেন্সের চীফ ওয়ার্ডেন, চাঁদপুর জেলা কারাগারের অস্থায়ী পরিদর্শক, চাঁদপুর রোটারী ক্লাবের সদস্য, কচি-কাঁচার মেলা চাঁদপুর-এর প্রতিষ্ঠাতা, উপদেষ্টা হিসেবে ছিলেন ডায়াবেটিক সমিতি, মাজহারুল হক বিএনএসবি চক্ষু হাসপাতাল, চাঁদপুর ফাউন্ডেশনের। এছাড়াও তিনি আরো অনেক সামাজিক উন্নয়ন সংগঠনের সাথে জড়িত ছিলেন।   রাজনৈতিক জীবন  তিনি রাজনৈতিক জীবনে একজন সফল ব্যক্তিত্ব ছিলেন। আর রাজনৈতিক জীবনেও ছিলেন একজন সৎ ও নিষ্ঠাবান। এক কথায় যাকে একজন রাজনৈতিক আইডল হিসেবে বলা যায়। পাকিস্তান শাসনামলে মুসলিম লীগে যোগদানের মাধ্যমে তিনি তার রাজনৈতিক জীবনের সূচনা করেন এবং ঐসময় বিডি মেম্বার ও এমপিএ ছিলেন। পরবর্তীতে আওয়ামী লীগ প্রতিষ্ঠিত হলে তিনি আওয়ামী লীগে যোগদান করেন এবং মৃত্যুর আগ পর্যন্ত ঐ দলের রাজনৈতিক কর্মী ছিলেন। তিনি চাঁদপুর মহাকুমা আওয়ামী লীগের সহ-সভাপতি ও জেলা আওয়ামী লীগের সহ-সভাপতি ছিলেন। এছাড়াও তিনি ১৯৭৩ সালে চাঁদপুর পৌরসভার প্রথম ও ১৯৭৩ থেকে ১৯৮২ পর্যন্ত একাধারে দুইবার পৌর মেয়র হিসেবে নির্বাচিত হন।   সমাজসেবা মূলক কাজ  তিনি তার কর্মব্যস্ততার মাঝেও বিভিন্ন সমাজসেবামূলক কাজের সাথে জড়িত ছিলেন। ধর্মীয় প্রতিষ্ঠান ও সামাজিক প্রতিষ্ঠানের জন্য তিনি অনেক জায়গা দান করেছেন। তিনি বাসস্ট্যান্ড মসজিদে গোর-এ গরীবা’র প্রতিষ্ঠাতা এবং পরিচালনা কমিটির সহ-সভাপতি, আঞ্জুমানে খাদেমুল ইনসান চাঁদপুর-এর প্রতিষ্ঠাতা ও পাটওয়ারী বাড়ি জামে মসজিদ পরিচালনা কমিটির সভাপতি এবং শহরের বিষ্ণুদী আজিমিয়া সপ্রাবি’র পরিচালনা কমিটির সভাপতি ছিলেন। এছাড়াও চাঁদপুরের প্রেসক্লাবটি তার দান করা জায়গায় প্রতিষ্ঠিত হয়েছে।   ভাষা আন্দোলন ও মুক্তিযুদ্ধে অবদান  তিনি ১৯৫২ সালের ভাষা আন্দোলনের সময় চাঁদপুর জেলার ভাষা আন্দোলনের সংগঠকের দ্বায়িত্ব পালন করেন। ১৯৭১ সালের স্বাধীনতা যুদ্ধের সময় তিনি স্বাধীনতা সংগ্রাম পরিষদের ভারপ্রাপ্ত সভাপতি ছিলেন।   পুরস্কার ও সম্মাননা  আব্দুল করিম পাটওয়ারীর সম্মাননায় চাঁদপুর জেলা শহরের একটি সড়কের নামকরণ করা হয় আব্দুল করিম পাটওয়ারী সড়ক।   মৃত্যু  তিনি ২০০০ সালের ২১শে জানুয়ারি ৭৫ বছর বয়সে মৃত্যুবরণ করেন।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০০০-এ মৃত্যু বিষয়শ্রেণী:চাঁদপুর জেলার রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:পাকিস্তান গণপরিষদ সদস্য
মৌলি গাঙ্গুলি হলেন একজন ভারতীয় টেলিভিশন এবং চলচ্চিত্র অভিনেত্রী, যিনি হিন্দি এবং বাংলা উভয় চলচ্চিত্র জগতে কাজ করেছেন। তিনি স্টার প্লাসে প্রচারিত একতা কাপুরের জনপ্রিয় হিট থ্রিলার ধারাবাহিক কহিঁ কিসি রোজ-এ ২০০৯ সাল থেকে ২০১৪ সাল পর্যন্ত শায়না চরিত্রে অভিনয় করেছেন। তিনি ২০০৪ সালে প্রকাশিত সাক্ষী নামক টেলিভিশন ধারাবাহিকের কেন্দ্রীয় চরিত্রে অভিনয় করেছিলেন। সর্বশেষ তাঁকে জি টিভিতে প্রচারিত জামাই রাজা নামক জনপ্রিয় টেলিভিশন ধারাবাহিকে ১ম মরশুমে পায়েল ওয়ালিয়া চরিত্রে অভিনয় করতে দেখা গিয়েছে।   প্রারম্ভিক জীবন  মৌলি গাঙ্গুলি ১৯৮২ সালে ভারতের পশ্চিমবঙ্গের কলকাতায় জন্মগ্রহণ করেছিলেন। তিনি কলকাতা বিশ্ববিদ্যালয় হতে বিজ্ঞান বিভাগে স্নাতক সম্পন্ন করেছেন।   কর্মজীবন  তিনি মডেলিং এবং বেশ কয়েকটি টেলিভিশন এবং মুদ্রণের বিজ্ঞাপনে একজন মডেল হিসেবে উপস্থিত হওয়ার মাধ্যমে তাঁর কর্মজীবন শুরু করেছিলেন। তিনি পিয়ার্স সাবান, রিন, এরিয়েল, ক্লোজ-আপ, ডাবল ডায়মন্ড, এশিয়ান পেইন্টস, সোনম কোয়ার্টজ, ব্রিটানিয়া, ম্যাগি এবং বোম্বে ডাইংয়ের মতো পণ্যগুলোর বিজ্ঞাপনে একজন মডেল হিসেবে উপস্থিত হয়েছেন। অভিনয় শুরু করার পূর্বে তিনি একজন সহকারী পরিচালক হিসেবেও কাজ করেছেন।  ২০০১ সালের এপ্রিল মাসে গাঙ্গুলি কহিঁ কিসি রোজ-এ শায়নার চরিত্রে অভিনয়ের জন্য একটি চুক্তি স্বাক্ষর করেছিলেন। বেশ জনপ্রিয়তা পাওয়া এই ধারাবাহিক তাঁকে প্রচুর প্রশংসা পেতে সাহায্য করেছিল। এই অনুষ্ঠানটি ২০০৪ সালের সেপ্টেম্বর মাস পর্যন্ত চলেছিল। পরবর্তীতে তিনি কুটুম্ব এবং কুসুম-এর জনপ্রিয় ধারাবাহিকে অভিনয় করেছেন। ২০০৪ সালে, গাঙ্গুলি সমীর সোনি এবং অমিত সাধের বিপরীতে কেন্দ্রীয় চরিত্রে সাক্ষী নামক টেলিভিশন ধারাবাহিকে অভিনয় করেছেন; এই ধারাবাহিকটি সনি এন্টারটেইনমেন্ট টেলিভিশনে প্রচারিত হতো।  তাঁর টেলিভিশন সাফল্য তাঁকে ঐশ্বর্যা রাই এবং অজয় দেবগানের পাশাপাশি ঋতুপর্ণ ঘোষের প্রশংসিত চলচ্চিত্র রেইনকোট (২০০৪)-এ অভিনয় করতে সাহায্য করেছিল। এরপরে তিনি অভিনয় জগত হতে একটি বিরতি নিয়েছিলেন এবং ২০০৮ সালে মুক্তিপ্রাপ্ত আঠওয়াঁ বচন-এর মাধ্যমে পুনরায় অভিনয় জগতে ফিরে আসেন।  ২০০৯ সালে তিনি তার তৎকালীন প্রেমিক এবং সহশিল্পী মাজহার সাঈদের সাথে স্টার প্লাসে প্রচারিত নৃত্য বিষয়ক জনপ্রিয় রিয়ালিটি অনুষ্ঠান নাচ বলিয়েতে প্রতিযোগী হিসেবে অংশগ্রহণ করেছিলেন; যেখানে তাঁরা ১০ম স্থান অধিকার করেছিলেন।  ২০১২ সালে সনি এন্টারটেইনমেন্ট টেলিভিশনে প্রচারিত কে হুয়া তেরা বাদা-তে তিনি এক প্রতিপক্ষের চরিত্রে অভিনয় করেছিলেন, যিনি এক চতুর ব্যবসায়ী হওয়ার পাশাপাশি বিবাহিত ব্যক্তির সাথে রোম্যান্স করেন। ২০১৬ সালে, তিনি জি টিভিতে প্রচারিত জামাই রাজা নামক টেলিভিশন ধারাবাহিকে পায়েল ওয়ালিয়া চরিত্রে অভিনয় করেছেন।   আরও দেখুন    ভারতীয় টেলিভিশন অভিনেত্রীদের তালিকা   তথ্যসূত্র    বহিঃসংযোগ      বিষয়শ্রেণী:ভারতীয় ধারাবাহিক নাটকের অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৭৫-এ জন্ম বিষয়শ্রেণী:১৯৮২-এ জন্ম
তারানগর () ভারতের রাজস্থান রাজ্যের চুরু জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৩২ মিটার (৭৬১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে তারানগর শহরের জনসংখ্যা হল ২৭,০৭৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে তারানগর এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
কে. এম. হাফিজুল আলম বাংলাদেশ সুপ্রিম কোর্টের হাইকোর্ট বিভাগের একজন বিচারপতি।  হাইকোর্ট বিভাগের বিচারক হিসেবে নিয়োগলাভের পূর্বে তিনি সুপ্রিমকোর্টের আপিল বিভাগের একজন আইনজীবী ছিলেন।   জীবনের প্রথমার্ধ  জনাব বিচারপতি হাফিজুল আলম ১৯৭৪ সালের ৩ মার্চ জন্মগ্রহণ করেন। তিনি ইসলামি বিশ্ববিদ্যালয়, কুষ্টিয়া থেকে এলএল.বি (অনার্স) ও এলএল.এম ডিগ্রি অর্জন করেন। পরবর্তীতে তিনি জাহাঙ্গীরনগর বিশ্ববিদ্যালয় থেকে পিএইচডি ডিগ্রি লাভ করেন।    কর্মজীবন  আলম ২৯ জানুয়ারী ২০০২ সালে জেলা আদালত এবং ২৭ এপ্রিল ২০০৩ সালে হাইকোর্ট বিভাগের আইনজীবী হয়।  আলম ২৯ মার্চ ২০১৮ সালে আপিল বিভাগের আইনজীবী হয় তিনি ৩১ মে ২০১৮ তারিখে হাইকোর্ট বিভাগের অতিরিক্ত বিচারপতি নিযুক্ত হন।  তিনি ৩১ মে ২০১৮ সালে তারিখে হাইকোর্ট বিভাগের অতিরিক্ত বিচারপতি নিযুক্ত হন  সেপ্টেম্বরে, আলম ও বিচারপতি মোঃ নজরুল ইসলাম তালুকদার বাংলাদেশ জাতীয়তাবাদী দলের রাজনীতিবিদ আমীর খসরু মাহমুদ চৌধুরীর দুর্নীতি দমন কমিশনের সমনকে চ্যালেঞ্জ করে একটি আবেদন খারিজ করে দেন।  ২০১৮ সালের নভেম্বরে, আলম এবং বিচারপতি মো: নজরুল ইসলাম তালুকদার দুই বছরের বেশি কারাদণ্ডের কারণে সাবেক প্রধানমন্ত্রী খালেদা জিয়াকে নির্বাচনে অযোগ্য ঘোষণা করে একটি রায় দেন।  আলম এবং বিচারপতি মোঃ নজরুল ইসলাম তালুকদার এছাড়াও দুর্নীতি দমন কমিশন কর্তৃক ২০০৭ সালের ২ সেপ্টেম্বর সাবেক প্রধানমন্ত্রী খালেদা জিয়ার বিরুদ্ধে দায়ের করা গ্যাটকো দুর্নীতি মামলার কার্যক্রম শেষ করতে নিম্ন আদালতকে নির্দেশ দেন।   ২০১৯ সালের জানুয়ারিতে, বিচারপতি মোঃ নজরুল ইসলাম তাকুকদার এবং আলম ১৫০ মিলিয়ন টাকার দুর্নীতির মামলা থেকে তাদের নাম অব্যাহতি দেওয়ায় এসএম আতিকুর রহমান, জেনারেল ম্যানেজার, ডেপুটি জেনারেল ম্যানেজার মোহাম্মদ আলী এবং রূপালী ব্যাংক লিমিটেডের প্রিন্সিপাল অফিসার মোঃ আব্দুস সামাদ সরকারকে তলব করেন।  অর্থ আত্মসাতের মামলায় যাবজ্জীবন কারাদণ্ডপ্রাপ্ত এভারেস্ট হোল্ডিং অ্যান্ড টেকনোলজিস লিমিটেডের ব্যবস্থাপনা পরিচালক এএইচএম বাহাউদ্দিনের করা আপিলের ওপর এ আদেশ দেন।  আলম ও বিচারপতি মোঃ নজরুল ইসলাম তালুকদার দুর্নীতি দমন কমিশনের দায়ের করা একটি অপব্যবহার মামলায় ফারমার্স ব্যাংকের প্রধান নিরীক্ষকের জামিন নামঞ্জুর করেন।  গত জুলাই মাসে আলম ও বিচারপতি মোঃ নজরুল ইসলাম তালুকদার একটি সুওমোটো রুল জারি করে বাস মালিকদের ৩০ সেপ্টেম্বরের মধ্যে ফিটনেস সার্টিফিকেট নবায়ন করার নির্দেশ দেন।  আলম ও বিচারপতি মোঃ নজরুল ইসলাম তালুকদার বনানীর এফআর টাওয়ারের নকশা জালিয়াতির মামলায় রাজধানী উন্নয়ন কর্তৃপক্ষের দুই কর্মচারীকে ছয় সপ্তাহের মধ্যে নিম্ন আদালতে আত্মসমর্পণের নির্দেশ দেন।  দুর্নীতি দমন কমিশনের আপিলের পরিপ্রেক্ষিতে প্রধান বিচারপতি সৈয়দ মাহমুদ হোসেনের নেতৃত্বাধীন আপিল বিভাগের বেঞ্চ এ রায় বাতিল করেন।   মে মাসে, আলম এবং বিচারপতি মোঃ নজরুল ইসলাম তালুকদার ডেসটিনি গ্রুপের পরিচালক অবসরপ্রাপ্ত লেফটেন্যান্ট কর্নেল দিদারুল আলমকে জামিন অস্বীকার করেন, কারণ তিনি ১৯.৩৫ বিলিয়ন টাকা মানি লন্ডারিং মামলায় ফ্লাইট রিস্ক ছিলেন।  ২০২১ সালের জুন মাসে আলম ও বিচারপতি মোঃ আবু জাফর সিদ্দিকী হাইকোর্ট বিভাগের জামিন আদেশ জালিয়াতির অভিযোগে দুই আইনজীবীসহ চারজনকে গ্রেপ্তারের নির্দেশ দেন।   ২০২৩ সালের জুন মাসে আলম এবং বিচারপতি মোঃ আবু আহমেদ জমাদার, বিচারপতি মোঃ শাহিনুর ইসলামের নেতৃত্বে একটি আন্তর্জাতিক অপরাধ ট্রাইব্যুনাল-১ বেঞ্চ বাংলাদেশের স্বাধীনতা যুদ্ধের সময় যুদ্ধাপরাধ, নির্যাতন এবং তিন বেসামরিক নাগরিকের মৃত্যুদণ্ডের জন্য যশোর জেলার চারজনকে মৃত্যুদণ্ড দেয়।    তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:জীবিত ব্যক্তি
কিংস্টন আপন হুল, ইয়র্কশায়ারের জন ফিটলিং (মৃত্যু ১৪৩৪), ছিলেন একজন ইংরেজ রাজনীতিবিদ এবং বণিক।   কর্মজীবন  ফিটলিং একজন বণিক ছিল, কাপড়, মদ, উল এবং চামড়া বিক্রি করত।  তিনি ১৪০৬, ১৪০৭, ১৪১১, মে ১৪১৩  ১৪১৯, মে ১৪২১, ১৪২২, ১৪২৩, ১৪২৫, ১৪২৭ এবং ১৪৩১ সালে ইংল্যান্ডের পার্লামেন্টের সদস্য (এমপি) ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪৩১ বিষয়শ্রেণী:ইংল্যান্ডের সংসদ সদস্য ১৪২৭ বিষয়শ্রেণী:ইংল্যান্ডের সংসদ সদস্য ১৪২৫ বিষয়শ্রেণী:ইংল্যান্ডের সংসদ সদস্য ১৪২৩ বিষয়শ্রেণী:ইংল্যান্ডের সংসদ সদস্য ১৪২২ বিষয়শ্রেণী:ইংল্যান্ডের সংসদ সদস্য মে ১৪২১ বিষয়শ্রেণী:ইংল্যান্ডের সংসদ সদস্য ১৪১৯ বিষয়শ্রেণী:ইংল্যান্ডের সংসদ সদস্য মে ১৪১৩ বিষয়শ্রেণী:ইংল্যান্ডের সংসদ সদস্য ১৪১১ বিষয়শ্রেণী:ইংল্যান্ডের সংসদ সদস্য ১৪০৭ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:১৪৩৪-এ মৃত্যু বিষয়শ্রেণী:১৪শ শতাব্দীতে জন্ম
লিভার ( অথবা ) হলো একটি সরল যন্ত্র, যাতে একটি শক্ত দণ্ড অবলম্বনের জন্য কোনাে কিছুর উপর ভর করে মুক্তভাবে ওঠানামা করে বা ঘােরে। লিভারের একটি সাধারণ উদাহরণ হলাে শাবলকে ইট বা পাথরের উপরে ভর করে কোনাে ভারি বস্তুকে উঠাতে সাহায্য করে। এখানে ভারি বস্তুটি হলাে ভার এবং এই ভারকে উঠাতে যে বল প্রয়ােগ করা হয় তা হলাে বল। শক্ত দণ্ডটিকে ঠেকানাের জন্য কোনাে অবলম্বনের যে বিন্দুতে মুক্তভাবে ওঠানামা করে বা ঘােরে তা হলাে ফালক্রাম। লিভার কোনাে ভারি বস্তুকে কম বল প্রয়ােগ করে উঠাতে বা সরাতে সাহায্য করে।  আরো দেখুন  যান্ত্রিক সুবিধা  তথ্যসূত্র  বিষয়শ্রেণী:সরল যন্ত্র বিষয়শ্রেণী:যন্ত্রকৌশল বিষয়শ্রেণী:প্রাচীন উদ্ভাবন বিষয়শ্রেণী:মিশরীয় উদ্ভাবন
থাম্ব|নকিয়া ১০১  নকিয়া ১০১ নামটি দুটি ভিন্ন মডেলের মোবাইল ফোনকে বোঝায়। প্রথমটি ১৯৯২ সালে প্রকাশিত হয়েছিল, যা ছিল একটি অ্যানালগ মোবাইল ফোন এবং নকিয়ার অন্যতম প্রথম “candy bar” নকশার ডিভাইস। এর আগে বাজারে থাকা বড় ও ভারী “ব্রিক” ধরনের ফোনের তুলনায় এটি ছিল হালকা ও পকেট-বান্ধব। পরবর্তীতে নকিয়া ১০১ আধুনিক মোবাইল ফোন ডিজাইনের পথে একটি গুরুত্বপূর্ণ মাইলফলক হিসেবে স্বীকৃত হয়। এটি দেখিয়েছিল কীভাবে মোবাইল ফোন ব্যক্তিগত ও দৈনন্দিন ব্যবহারের জন্য আরও ব্যবহারবান্ধব করা যেতে পারে।   ১৯৯২ সালের নকিয়া ১০১  এই ফোনটি ব্যবহার সহজ করার জন্য এর কীপ্যাডে যথেষ্ট ফাঁকা জায়গা রাখা হয়েছিল এবং এতে ব্যাকলাইটযুক্ত বোতাম ছিল। ফোনবুকে প্রায় ৫০টি নাম ও নম্বর সংরক্ষণের সুবিধা ছিল। এটি নকিয়ার নতুন নামকরণ কৌশলের সূচনা করে, যেখানে অ্যানালগ নেটওয়ার্কের জন্য ১০০ সিরিজ ব্যবহার করা হতো। এই মডেলটি ব্যাপক জনপ্রিয়তা পেয়েছিল এবং ১৯৯৫ সালের মধ্যে প্রায় ৪.৫ মিলিয়ন ইউনিট বিক্রি হয়।   ২০১১ সালের নকিয়া ১০১  নকিয়া ১০১ (২০১১) ছিল একটি বেসিক দ্বি-সিম ফোন, যা আগস্ট ২০১১ সালে বাজারে আসে। এটি Series 30 অপারেটিং সিস্টেমে চলত এবং ১.৮ ইঞ্চি রঙিন TFT ডিসপ্লে যুক্ত ছিল। ফোনটিতে MP3 প্লেয়ার, FM রেডিও ও ৩.৫ মিমি হেডফোন জ্যাকের মতো মাল্টিমিডিয়া ফিচার যুক্ত ছিল। এতে প্রায় ৮ এমবি অভ্যন্তরীণ মেমরি থাকলেও microSD কার্ডের মাধ্যমে সর্বোচ্চ ১৬ জিবি পর্যন্ত বাড়ানো যেত। শক্তিশালী ব্যাটারির কারণে ফোনটি প্রায় ৭৬৮ ঘণ্টা স্ট্যান্ডবাই এবং ৮ ঘণ্টা ৩০ মিনিট পর্যন্ত কথা বলার সময় দিতে সক্ষম ছিল। এটি Phantom Black ও Coral Red রঙে পাওয়া যেত এবং মূলত উন্নয়নশীল বাজারে সাশ্রয়ী মূল্যে যোগাযোগ ও বিনোদনের সুবিধা দেওয়ার জন্য তৈরি করা হয়েছিল।   নকিয়া ১০১ স্পেসিফিকেশন  বৈশিষ্ট্যনকিয়া ১০১ (১৯৯২)নকিয়া ১০১ (২০১১)প্রকাশ সাল১৯৯২আগস্ট ২০১১নেটওয়ার্কঅ্যানালগ (1G)GSM 900 / 1800 (2G)নকশাCandy bar, ছোট ও হালকাCandy bar, কমপ্যাক্টডিসপ্লেমনোক্রোম (ব্যাকলাইটযুক্ত বোতাম)১.৮ ইঞ্চি TFT, 65K রঙকীপ্যাডপ্রশস্ত বোতাম, ব্যাকলাইটসাধারণ কীপ্যাডফোনবুক~৫০টি নাম ও নম্বর সংরক্ষণযোগ্য~৫০০টি কন্টাক্ট (SIM ভিত্তিক)মেমরিসীমিত (শুধু নাম্বার সঞ্চয়)৮ এমবি (ইন্টারনাল), microSD দ্বারা সর্বোচ্চ ১৬ জিবিসিমএকক সিম (অ্যানালগ)দ্বি-সিম (Dual Standby)ব্যাটারি ব্যাকআপস্ট্যান্ডবাই: প্রাথমিক প্রযুক্তি, তুলনামূলকভাবে স্বল্পস্ট্যান্ডবাই: ~৭৬৮ ঘণ্টাকথোপকথন: ~৮.৫ ঘণ্টামাল্টিমিডিয়াপ্রযোজ্য নয়MP3 প্লেয়ার, FM রেডিও, ৩.৫ মিমি জ্যাকবিশেষ বৈশিষ্ট্যহালকা, পকেটবান্ধব, নকিয়ার প্রথম দিককার "candy bar" ডিজাইনসাশ্রয়ী, দ্বি-সিম, বিনোদন ফিচারবিক্রি~৪.৫ মিলিয়ন ইউনিট (১৯৯৫ সালের মধ্যে)মূলত উন্নয়নশীল বাজারে জনপ্রিয়রঙস্ট্যান্ডার্ড গ্রে/কালোPhantom Black, Coral Red   সারসংক্ষেপ  ১৯৯২ সালের নকিয়া ১০১ ফোনটি নকিয়ার অ্যানালগ ফোন যুগের একটি জনপ্রিয় মডেল, আর ২০১১ সালের নকিয়া ১০১ ছিল সহজ, সাশ্রয়ী এবং দ্বি-সিম সহ বেসিক ফোন, যা ব্যবহারকারীদের দৈনন্দিন যোগাযোগ ও বিনোদনের প্রয়োজন মেটাত। দুই মডেলই তাদের সময়ের জন্য ব্যতিক্রমী স্থায়িত্ব এবং ব্যাটারি লাইফের জন্য পরিচিত। ব্যবহারকারীরা সহজে ফোন ব্যবহার করে বার্তা পাঠানো, কল করা এবং বিনোদন উপভোগ করতে পারত।   তথ্যসূত্র
থাম্ব|ইবনে উসমান শাম্মাস ইবন উসমান (মৃত্যু ৬২৪ খ্রিষ্টাব্দ) রাসুল -এর একজন সাহাবা ছিলেন। তিনি আরবের একজন সুদর্শন যুবক ছিলেন। তিনি উহুদের যুদ্ধে রাসুলের উপর আক্রমণ প্রতিহত করতে গিয়ে মৃত্যুবরণ করেন।  নাম ও বংশ পরিচয়  তার মূলনাম শাম্মাস তবে হিশাম কালবী বলেছেন তার প্রকৃত নাম ছিল উসমান। শাম্মাস অর্থ অতিরিক্ত সূর্য কিরণ বিচ্ছুরণকারী । শাম্মাস ইবনে উসমান  এর পিতার নাম উসমান এবং মাতার নাম সাফিয়া বিনতু রাবিয়া। শাম্মাস কুরাইশ গোত্রের বনু মাখযুম শাখার সন্তান।  যুবাইর ইবন বাক্কার বলেনঃ তিনি ছিলেন মক্কার অন্যতম সুদর্শন ব্যক্তি। [আল ইসাবা-১/১৫৫]।  ইসলাম গ্রহণ ও হিজরত  হযরত শাম্মাস ও তার মা হযরত সাফিয়া বিনতু রাবিয়া ইসলামের প্রথম পর্বে নবী মোহাম্মদের ইসলামের দাওয়াতে সাড়া দিয়ে ইসলাম গ্রহণ করেন। মুশরিকদের অত্যাচার সহ্য করতে না পেরে তিনি তার মাকে সঙ্গে নিয়ে হাবশায় হিজরত করেন। সেখান থেকে মক্কায় ফিরে আবার মদীনায় হিজরত করেন। মদীনায় হযরত মুবাশশির ইবন আল মুনজির-এর অতিথি হন । হযরত হানজালা ইবন আবী আমের আল-আনসারীর সাথে ভাতৃ সম্পর্ক প্রতিষ্ঠিত হয়।  যুদ্ধে অংশগ্রহণ বদর ও উহুদ যুদ্ধে হযরত শাম্মাস বীরত্বের সাথে লড়াই করেন।  উহুদের যুদ্ধে  উহুদের যুদ্ধে হঠাৎ করে যখন মুসলমানদের চরম বিপদ সংকটে পড়ে, তখন অল্প কয়েকজন সাহাবা নূরানি নবী সাল্লাল্লাহু আলাইহি ওয়াসাল্লামার পাশে থেকে কাফিরদের প্রতিহত করেন তাদের মধ্যে একজন ছিলেন শাম্মাস। কাফিরদের আক্রমণ প্রতিহত করতে যেয়ে তার সারাটি দেহ ক্ষত বিক্ষত হয়ে যায়। যুদ্ধ শেষে তিনি মুমূর্ষু অবস্থায় ছিলেন। এ অবস্থায় তাকে মদীনায় আনা হয় ও হযরত উম্মু সালামাকে তার সেবার দায়িত্ব দেওয়া হয়। তার কিছু পরেই শাম্মাস ইবনে উসমান মৃত্যু বরণ করেন।  মৃত্যু  হযরত রাসূলে কারীম  তার রক্তমাখা জামাকাপড়েই জানাযার নামায ছাড়াই উহুদের শহীদদের কবরস্থানে দাফন করার নির্দেশ দেন। তাকে আবার উহুদে নিয়ে গিয়ে দাফন করা হয়। তবে ঐতিহাসিক ওয়াকিদী বলেনঃ তাকে মদীনার বাকী গোরস্তানে দাফন করা হয়। তিনি ছাড়া উহুদে শাহাদাত প্রাপ্ত আর কেউ বাকী গোরস্তানে সমাহিত হননি। মৃত্যুকালে তার বয়স হয়েছিল মাত্র ৩৪ বছর ।  তথ্যসূত্র  বিষয়শ্রেণী:পুরুষ সাহাবা বিষয়শ্রেণী:বদর যুদ্ধে অংশগ্রহণকারী সাহাবা বিষয়শ্রেণী:উহুদ যুদ্ধে অংশগ্রহণকারী সাহাবা বিষয়শ্রেণী:সাহাবা
অথর্বন (সংস্কৃত: अथर्वन्) হলেন হিন্দুধর্মের একজন কিংবদন্তি বৈদিক ঋষি, যিনি ঋষি অঙ্গিরার সাথে অথর্ববেদ রচনা করেন, অথবা তাকে অথর্ববেদের প্রচারক হিসেবে বিবেচনা করা। অথর্বন শব্দটি অথর্ববেদের স্তোত্রকেও বোঝায়। তিনি সর্বপ্রথম অগ্নি-যজ্ঞ বা যজ্ঞ প্রবর্তন করেছিলেন বলেও কথিত আছে।A Concise Encyclopaedia of Hinduism by Swami Harshananda, Ram Krishna Math, BangaloreBhāgavata-purāṇa III. 24. 24.  অথর্বনকে সপ্তর্ষিদের মধ্যে গণ্য করা হয়। তার বংশ অথর্বন নামে পরিচিত। ঋষি কর্দমের কন্যা শান্তি বা চিত্তি তার সহধর্মিণী, এবং ঋষি দধীচি তার পুত্র।About: Atharvan তাকে ভৃগু বংশের সদস্য হিসেবে উল্লেখ করা হয়। মুণ্ডক উপনিষদ এবং অন্যান্য গ্রন্থ অনুসারে, তিনি ছিলেন ব্রহ্মার জ্যেষ্ঠ মানসপুত্র।Atharvan, Swami Harshananda   তথ্যসূত্র    উৎস   Boyce, Mary (2002). "Āθravan". Encyclopaedia Iranica. New York: Mazda Pub. pp. 16–17. Available online at http://www.iranicaonline.org/articles/atravan-priest (accessed on 30 December 2012).    Witzel, Michael (2003). "Linguistic Evidence for Cultural Exchange in Prehistoric Western Central Asia". Sino-Platonic Papers Volume 129. Philadelphia: University of Pennsylvania, Department of East Asian Languages and Civilizations.  বিষয়শ্রেণী:ঋষি বিষয়শ্রেণী:হিন্দু পুরাণ